Diari Oficial de la Generalitat Valenciana


Sumari del DOGV 6116, del 05-10-2009 (2009/10173)

RESOLUCIÓ de 21 de setembre de 2009, de la consellera de Justícia i Administracions Públiques i Portaveu del Consell, per la qual es disposa l'execució de la sentència ferma número 703/2009, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6116

Data del DOGV
:   05-10-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10034


Data del document
:   21-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 21 de setembre de 2009, de la consellera de Justícia i Administracions Públiques i Portaveu del Consell, per la qual es disposa l'execució de la sentència ferma número 703/2009, del Tribunal Superior de Justícia de la Comunitat Valenciana.  
 [2009/10337]  
Per Ordre de 18 de novembre de 2004 d'esta Conselleria de Justícia i Administracions Públiques, van ser convocades les proves selectives d'accés al grup E, sector administració general, accés lliure (convocatòria 06/04) corresponents a l'oferta d'ocupació pública de la Generalitat Valenciana de 2004 (DOCV de 26.11.04)  
Per Acord del Tribunal de Selecció, de 22 de desembre de 2006, es van fer públiques la relació definitiva d'aspirants aprovats i, també, les puntuacions definitives del barem.  
Disconforme amb este acord, l'aspirant Paula Muñoz Muñoz va interposar recurs d'alçada davant de la Conselleria de Justícia i Administracions Públiques.  
Confirmat, en la via administrativa de recurs, l'acord de 22 de desembre de 2006, la interessada va sotmetre a revisió en la via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment ordinari, va ser dictat estimatori per la sentència 703/2009, de 13 de maig.  
Transcorregut el termini de preparació del recurs de cassació sense haver-se verificat el tràmit, la sentència va ser ferma.  
La Secció Segona de la Sala Contenciosa Administrativa del Tribunal Superior de Justícia, que va conéixer del recurs en única instància, va estimar parcialment la pretensió impugnatoria de la demandant. La part dispositiva de la sentència anul·la l'acord de 22 de desembre de 2006, així com la resolució confirmatòria en alçada i reconeix, com a situació jurídica individualitzada, el dret de l'actora a ser valorada, en la fase de concurs, amb 25,20 punts en l'apartat EP2 del barem de l'annex IV de l'Orde de convocatòria, de 18 de novembre de 2004, de la Conselleria de Justícia i Administracions Públiques.  
Vist l'Acta i l'Acord, ambdós de 18 de setembre de 2009, del Tribunal de Selecció de la referida convocatòria 06/04.  
Atesos els pronunciaments continguts en la decisió de la Sentència 703/2009, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc  
Declarar, a proposta del Tribunal de Selecció, que a la Sra. Paula Muñoz Muñoz, DNI 24.815.317, li corresponen 25,20 punts en l'apartat EP2 del barem de la fase de concurs, Amb la qual cosa obté una puntuació definitiva en la fase de concurs de 26,70 punts i, conseqüentment, la qualificació final de 71,70 punts en el concurs-oposició de la convocatòria 06/04, d'accés al grup E, sector administració general, torn lliure.  
Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 21 de setembre de 2009.- La consellera de Justícia i Administracions Públiques i Portaveu del Consell: Paula Sánchez de León Guardiola.